STATVTVM est, vt dum maior Missa in Cōuentu cantatur, nullus alicubi in toto Monasterio Missam cantet, quia occasione illarum Missarum intantum maior  principalis Missa negligebatur, vt vix quarta pars, cum eadem celebraretur, adessent. Causa instituti huius fuit quod iam præmissum est, ne secretarum Missarum occasione ea negligeretur, in qua solemne sacrificium omnipotenti Deo non solum a Sacerdote, sed  ab vniuersa præsentialiter Congregatione, iis exceptis, qui nullo modo interesse possent, offerri a Patribus institutum est.